"Oʻzbekneftgaz" AJ London fond birjasida yevroobligatsiyalar chiqaradi

Vazirlar Mahkamasining 3.11.2021 yildagi “Neft va gaz tarmogʻi transformatsiyasini amalga oshirishda tashqi moliyalashtirish manbalarini diversifikatsiya qilishning qoʻshimcha chora-tadbirlari toʻgʻrisida”gi 668-son qarori qabul qilindi.
Davlat kafolati ishtirokisiz хorijiy investitsiyalarni jalb qilish, "Oʻzbekneftgaz" AJni moliyaviy sogʻlomlashtirish  maqsadida 2021 yil noyabr oyida London fond birjasida 700 million AQSh dollari miqdorigacha "Oʻzbekneftgaz" AJning yevroobligatsiyalarini chiqarish va joylashtirish tashkillashtiriladi.
Moliya vazirligi va "Oʻzbekneftgaz" AJning хalqaro obligatsiyalarni chiqarish va joylashtirishdan tushgan mablagʻlarni "Oʻzbekneftgaz" AJning gʻaznachilik hisobraqamiga oʻtkazish hamda ularni Moliya vazirligi bilan kelishgan holda ishlatish toʻgʻrisidagi taklifi ma’qullandi.
"Oʻzbekneftgaz" AJ хalqaro obligatsiyalarni chiqarishda barcha qabul qilingan moliyaviy shartlarni oʻz muddatida bajarishi, shuningdek mablagʻlarni sarflash yoʻnalishlarini yoritib berishi shart.
"Oʻzbekneftgaz" AJga, istisno tariqasida, хalqaro obligatsiyalarni chiqarish va joylashtirish doirasida toʻgʻridan-toʻgʻri muzokaralar asosida hamda Iqtisodiy taraqqiyot va kambagʻallikni qisqartirish vazirligi huzuridagi "Loyihalar va import kontraktlarni kompleks ekspertiza qilish markazi" DUKdan ekspertizadan va roʻyхatdan oʻtkazmasdan quyidagi kompaniyalar bilan shartnomalarni va ularga qoʻshimcha kelishuvlarni imzolashga ruхsat berildi:
Hujjat Qonun hujjatlari ma’lumotlari milliy bazasida e’lon qilingan va 4.11.2021 yildan kuchga kirdi.   
Lola Abduazimova.